Miestny úrad mestskej časti Bratislava-Petržalka

Materiál na rokovanie Miestnej rady
mestskej časti Bratislava-Petržalka
dňa 16. decembra 2008

Materiál číslo: 279/2008

K bodu: Návrh Dodatku č. 1 Zásad hospodárenia s bytmi v mestskej časti Bratislava-
  Petržalka________________________________________________________ 

Predkladá:	Návrh uznesenia:					
Marián Miškanin
prednosta	tvorí príloha č. 1 

Prerokované:

v miestnej rade	
dňa 02. 12. 2008

Spracovateľ:

Daniela Podolayová
vedúca oddelenia bytového

Príloha č.1

N á v r h  u z n e s e n i a

Miestne zastupiteľstvo  mestskej časti Bratislava-Petržalka

s ch v a ľ u j e 

a)	Návrh Dodatku č. 1 Zásad hospodárenia s bytmi v mestskej časti Bratislava-Petržalka 

b)	zrušenie uznesenia Miestneho zastupiteľstva mestskej časti Bratislava -Petržalka č. 357 zo dňa 01. 10. 2002 

                                                                       

Dôvodová správa

Oddelenie bytové zabezpečuje úlohy na úseku hospodárenia s bytovým fondom vo vlastníctve a v správe mestskej časti Bratislava-Petržalka. 
V súčasnosti je to cca 850 bytov z toho je 245 bytov v obytnom dome na 
ul. M. Medveďovej č. 21 a 52 bytov v bytovom dome na Čapajevovej ul. č. 3.
Bytový dom na ul. M. Medveďovej č. 21 je Domom osobitného určenia /ďalej len „DOS“/, v ktorom je 125 bytov určených pre občanov dôchodkového veku.
Byty v bytovom dome na Čapajevovej ul. č. 3 sú prenajímané ako náhradné byty pre neplatičov, ktorým bol vypovedaný nájom obecného bytu s povinnosťou vypratania bytu po zabezpečení náhradného bytu/ubytovania a to na základe súdneho rozhodnutia. K desiatim z týchto bytov má dispozičné právo Magistrát hlavného mesta SR Bratislavy. 
V miestnom zozname žiadateľov o nájom bytu a žiadateľov o nájom náhradného bytu evidujeme ku dňu 27. 10. 2008 1425 žiadostí. V miestnom zozname žiadateľov o nájom bytu v DOS evidujeme 3 žiadosti.
Žiadosti o nájom bytu v DOS sú riešené priebežne. V súčasnosti sú žiadosti o nájom bytu v DOS riešené v roku podania žiadosti. 
Žiadosti o nájom obecného bytu sú riešené bytmi, ktoré sa uvoľnia na základe súdneho rozhodnutia.
Ročne je vyriešených priemerne 25 žiadostí o nájom obecného bytu. Žiadosti o nájom náhradného bytu po rozvode manželov neriešime v súčasnej dobe vôbec, žiadosti o nájom náhradného bytu/ z dôvodu neplatenia/ riešime bytmi na Čapajevovej ul. č. 3. 
Vzhľadom k počtu žiadostí navrhujeme výstavbu bytového domu s obecnými bytmi jedno až dvojizbovými, ktorých nájom by bol časovo obmedzený a predlžovaný za podmienok plnenia povinností vyplývajúcich z nájmu bytu. Výstavba bytového domu je v súlade s jednou z priorít mestskej časti Bratislava-Petržalka č. 7.1.2. Pripraviť výstavbu obytných domov s nájomnými bytmi ( s osobitným zreteľom na mladé rodiny).     
Obecné byty uvoľnené na základe súdneho rozhodnutia sú zaťažené pohľadávkami, ktoré spôsobili predchádzajúci užívatelia bytu. Celková suma pohľadávok ku dňu 30. 09. 2008 predstavuje výšku  54 942 000,-Sk.  
Žiadatelia o nájom obecného bytu, v snahe riešiť svoj bytový problém preberajú na seba povinnosť uhradiť pohľadávku, ktorou je byt zaťažený, ako aj povinnosť dať si byt do užívaniaschopného stavu na vlastné náklady, bez možnosti požiadania o náhradu vynaložených nákladov. 

K 27. 10. 2008  má mestská časť k dispozícii 6 uvoľnených bytov po neplatičoch: 

-	3-izb. byt s pohľadávkou na istine 803 149,-Sk a penále 2 963 928,-Sk /primátor hl. m. SR
 	Bratislavy nedal súhlas s dražbou tohto bytu, ktorú odsúhlasilo miestne zastupiteľstvo dňa
 	01. 07. 2008 uznesením č. 211/,
- 3- izb. byt s pohľadávkou na istine 408 955,-Sk a penále 740 603,-Sk,
- garsónku s pohľadávkou na istine 208 790,-Sk a penále 158 384,- Sk,
- garsónku s pohľadávkou na istine 205 207,- Sk a penále 491 324,-Sk, 
- 4-izb. byt s pohľadávkou na istine 632 169,-Sk a penále 1 548 898 Sk,
- garsónku s pohľadávkou na istine 198 588,-Sk a penále 517 739,-Sk.
Za tieto byty je mestská časť povinná uhrádzať za  fond prevádzky, údržby a opráv ako aj za fond služieb. Príjem za nájomné z dôvodu, že byty nemajú nájomcu mestská časť nemá. 

V prípade prenajímania bytov na dobu určitú bez možnosti zmeny doby nájmu na dobu neurčitú mestská časť vytvorí bytový fond pre žiadateľov o nájom bytu odkázaných na pomoc mestskej časti pri riešení bytovej otázky.
V prípade nájmu bytu na dobu určitú nie je potrebné dávať výpoveď nájmu bytu pri neplnení povinností vyplývajúcich z nájmu bytu, čím  sa skráti čas konania voči užívateľovi bytu, ktorý si riadne neplní povinnosti vyplývajúce z nájmu bytu. 
V zmysle ust. §16 odst. (1) zákona č. 182/1993 NR SR o vlastníctve bytov a nebytových priestorov v znení neskorších predpisov byt, ktorého nájomcom je fyzická osoba, môže vlastník domu previesť do vlastníctva len tomuto nájomcovi, ak nie je nájom bytu dohodnutý na určitý čas. V takomto prípade sa znížia finančné príjmy do fondu rozvoja bývania. Taktiež je potrebné poukázať na skutočnosť, že nájomné  obecných bytov je predpisované v súlade s Opatrením Ministerstva financií Slovenskej republiky z 23. apríla  2008 č. 01/R/2008, o regulácii cien nájmu bytov. Vlastníci bytov  platia do fondu prevádzky, údržby a opráv a za správu. Tieto položky za obecné byty uhrádza mestská časť z vybratého nájomného. Výšku fondu prevádzky, údržby a opráv určujú vlastníci bytov. V praxi dochádza k prípadom, že fond prevádzky, údržby a opráv je vyšší ako predpísané regulované nájomné. V budúcnosti je reálny predpoklad, že vlastníci budú fond prevádzky, údržby a opráv zvyšovať. Obecné byty sú vždy v menšine oproti bytom v osobnom vlastníctve. 
Vzhľadom k uvedenému navrhujeme Dodatok č. 1 Zásad hospodárenia s bytmi v Mestskej časti Bratislava-Petržalka .
	Uznesením č. 357 zo dňa 01. 10. 2002 schválilo miestne zastupiteľstvo podmienky, po splnení ktorých budú posudzované v bytovej a sociálnej komisii žiadosti o odpustenie poplatkov z omeškania úhrady nájomného a služieb spojených s nájmom obecného bytu, ktoré eviduje správcovská organizácia, ak žiadateľ o takéto odpustenie požiada prenajímateľa. Uznesenie č. 357 tvorí prílohu č. 2 materiálu. 
	Prijatím Dodatku č. 1 Zásad hospodárenia s bytmi v mestskej časti Bratislava-Petržalka stráca účinnosť uznesenie miestneho zastupiteľstva č. 357 zo dňa 01. 10. 2002. O odpustenie poplatku z omeškania môže dlžník požiadať v zmysle § 12 Všeobecne záväzného nariadenia mestskej časti Bratislava-Petržalka č. 3 zo 7. 2. 1994 o zásadách hospodárenia s majetkom mestskej časti Bratislava-Petržalka, v znení neskorších predpisov, ktorý znie : 
„Odpustenie dlhu
(1)	Zo závažných dôvodov, najmä sociálnych môže miestna organizácia na žiadosť dlžníka dlh celkom alebo čiastočne odpustiť.
(2)	Odpustiť dlh nie je prípustné, ak vznikol v súvislosti s úmyselnou trestnou činnosťou alebo ak dlžníkovi patrí z akéhokoľvek dôvodu pohľadávka voči mestskej časti alebo miestnej organizácii a to do výšky tejto pohľadávky, iba ak by sa dlžník vzdal pohľadávky až do výšky svojho záväzku. 
(3)	Odpustiť dlh proti tomu istému dlžníkovi sa môže iba raz v kalendárnom roku.
(4)	Odpustiť pohľadávky nad 5 000,-Sk možno len so súhlasom miestneho zastupiteľstva.“
Materiál bol prerokovaný v operatívnej porade starostu dňa 03. 11. 2008, v sociálnej a bytovej komisii dňa 13. 11. 2008 a vo finančnej komisii dňa 18. 11. 2008. Stanovisko sociálnej a bytovej komisie tvorí prílohu č. 3 materiálu. Stanovisko finančnej komisie tvorí prílohu č. 4 materiálu. Prílohu č. 5 
voľný byt

s náhradným bytom

bez náhrady

s náhradným ubytovaním

tvorí Modelový príklad postupu konania vo veci neplatenia nájomného a plnení poskytovaných s užívaním bytu s uvedením financií. Financie sú za dvojizbový byt – štvorčlenná domácnosť, nájomné + služby = 9 267,- Sk z toho nájomné 1 796,- Sk.
V miestnej rade bol materiál prerokovaný dňa 02. 12. 2008, miestna rada odporučila materiál prerokovať na zasadnutí miestneho zastupiteľstva.  
N á v r h 

Dodatok č. 1 Zásad hospodárenia s bytmi v mestskej časti 
Bratislava-Petržalka

článok.1

V článku 4 Zásad hospodárenia s bytmi v Mestskej časti Bratislava-Petržalka schválených uznesením č. 157 dňa 04. 03. 2008 sa za bod č. (8) dopĺňa nový bod č. (9), ktorý znie:   

(9) 	Obecný byt zaťažený pohľadávkou sa prenajíma žiadateľom o nájom bytu evidovaných v poradovníku : 

a)	ak je na uvoľnenom byte evidovaná pohľadávka na istine vo výške do 500 000,-Sk 
/16 596,95 EUR/ bez úhrady pohľadávky evidovanej na byte a zároveň :
-	s podmienkou uvedenia bytu do užívaniaschopného stavu na vlastné náklady žiadateľa,
-	na dobu určitú bez možnosti zmeny doby nájmu bytu na dobu neurčitú, 
-	pohľadávka evidovaná na byte bude naďalej vymáhaná od pôvodného dlžníka,

b)	ak je na uvoľnenom byte evidovaná pohľadávka na istine vo výške nad 500 000,-Sk 
/16 596, 95 EUR/ s povinnosťou uhradiť istinu pohľadávky evidovanej na byte a zároveň:
-	s podmienkou uhradenia istiny pohľadávky po určení nájomcu bytu 
-	s podmienkou uvedenia bytu do užívaniaschopného stavu na vlastné náklady žiadateľa 
-	na dobu určitú v zmysle čl. 5 ods. Zásad hospodárenia s bytmi v mestskej časti Bratislava - Petržalka 
-	príslušenstvo pohľadávky vypočítané ku dňu úhrady istiny bude vymáhané od pôvodného dlžníka  

c)	ak je na uvoľnenom byte evidovaná pohľadávka na istine vo výške nad 500 000,-Sk /16 596, 95 EUR/ bude byt odpredaný formou dražby ak vlastník bytu, ktorým je Hlavné mesto SR Bratislava, vydá k dražbe súhlas. Z vydraženej sumy bude pokrytá pohľadávka evidovaná na byte.

čl. 2

	Tento Dodatok č. 1 je neoddeliteľnou súčasťou Zásad hospodárenia s bytmi v mestskej časti Bratislava-Petržalka zo dňa 04. 03. 2008.

čl. 3

	Tento Dodatok č. 1 nadobúda platnosť a účinnosť dňom jeho schválenia Miestnym zastupiteľstvom mestskej časti Bratislava-Petržalka.

			
								Milan Ftáčnik
	     starosta
Príloha č. 2

Uznesenie č. 357
zo dňa 01. 10. 2002

Miestne zastupiteľstvo mestskej časti Bratislava-Petržalka s c h v a ľ u j e podmienky, po splnení ktorých budú posudzované v bytovej a sociálnej komisii žiadosti o odpustenie poplatkov z omeškania úhrady nájomného a služieb spojených s nájmom obecného bytu, ktoré eviduje správcovská organizácia, ak žiadateľ o takéto odpustenie požiada prenajímateľa: 
1.	Žiadateľ má uhradenú pohľadávku na nájomnom a službách spojených s nájmom bytu vo výške istiny
2.	Odo dňa uhradenia pohľadávky na nájomnom a službách spojených s nájmom bytu vo výške istiny uplynulo najmenej 12 mesiacov
3.	Žiadateľ uhradil 10% z celkovej výšky poplatkov z omeškania úhrady nájomného a služieb spojených s nájmom bytu
4.	Žiadateľ si riadne plní povinnosti vyplývajúce z nájmu bytu
Žiadateľ, ktorý zabezpečil náhradné ubytovanie nájomcovi, ktorému bol vypovedaný nájom bytu a podpísal dohodu o prevzatí dlhu tohto nájomcu, ktorý eviduje správcovská organizácia, môže požiadať prenajímateľa o odpustenie poplatkov z omeškania úhrady nájomného a služieb spojených s nájmom bytu, po splnení nasledovných podmienok :
1.	Žiadateľ má uhradenú pohľadávku na nájomnom a službách spojených s nájmom bytu vo výške istiny
2.	Odo dňa uhradenia pohľadávky na nájomnom a službách spojených s nájmom bytu vo výške istiny uplynulo najmenej 12 mesiacov
3.	Žiadateľ si riadne plní povinnosti vyplývajúce z nájmu bytu
4.	Žiadateľ si prenajatý byt upraví na vlastné náklady

Príloha č. 3

Stanovisko
zo zasadnutia sociálnej a bytovej komisie zo dňa 13. 11. 2008

K bodu: Návrh Dodatku č. 1 Zásad hospodárenia s bytmi v mestskej časti Bratislava-Petržalka.

Prítomn:í
Anna Sotníková, Michal Novota, Viera Palková, Radoslav Sthul, Helena Stachová, Elena Králiková, Dušan Smolka
  
Prítomní :  7
Hlasovanie  :           za                              proti                     zdržal sa  
7	 	     	       0                           0

Stanovisko:  
Sociálna a bytová komisia odporúča materiál doplniť nasledovne: 
1.	doplniť uznesenie o bod c) v znení :
“žiadame prednostu miestneho úradu pripraviť podklady na realizáciu bytového domu s obecnými  bytmi na zasadnutie miestneho zastupiteľstva - január 2009“.
2.	v návrhu Dodatku č.1 Zásad hospodárenia s bytmi v mestskej časti Bratislava-Petržalka bod c)  v znení : 
„ak je na uvoľnenom byte evidovaná pohľadávka na istine vo výške nad 500 000,-Sk 
/16 596,95 EUR/, bude byt odpredaný formou dražby, ak vlastník bytu, ktorým je Hlavné mesto SR Bratislava, vydá súhlas k dražbe. K dražbe sa pristúpi až v prípade, ak sa z miestneho zoznamu žiadateľov o nájom bytu nenájde záujemca, ktorý uhradí istinu pohľadávky. V prípade dražby bude z vydraženej sumy pokrytá pohľadávka evidovaná na byte“.    

V Bratislave 13. 11. 2008					Mgr. Anna Sotníková 
								predsedníčka komisie

Príloha č. 4

Odporúčajúce stanovisko
finančnej komisie pri miestnom zastupiteľstve Bratislava-Petržalka zo dňa 18.11.2008

Prítomní: : Mgr. Belohorec, Ing. Vermeš, Ing. Kocka,, Ing. Plšek
                   
Neprítomní: Ing. Weissensteiner, Ing. Hanák, Števove, Mgr. Bakerová-Dragúňová, MUDr. Janota PhD.,CSc

K bodu : Návrh dodatku č.1 Zásad hospodárenia s bytmi v MČ BA-Petržalka 

Odporúčajúce stanovisko:
Finančná komisia doporučuje miestnemu zastupiteľstvu schváliť dodatok s upresnením, že nový nájomca uhradí dvojmesačné nájomné vopred.

Hlasovanie:
Prítomní : 4
Za           : 4
Proti        : 0
Zdržal sa : 0

V Bratislave 18.11.2008                                                    Mgr. Michal Belohorec v.r.
                                                                                             predseda FK
Za správnosť: Ing. Lukáček

Príloha č. 5

voľný byt

s náhradným bytom

bez náhrady

s náhradným ubytovaním

Modelový príklad postupu konania vo veci neplatenia nájomného a plnení poskytovaných s užívaním bytu s uvedením financií. Financie sú za dvojizbový byt – štvorčlenná domácnosť, 
nájomné + služby = 9 267,- Sk z toho nájomné 1 796,- Sk 

G.1

F.1

E.1

D.1

3.1

C.1

1.1

B.2

B.1

A.2

A.1

2.2

2.1

výpovedná lehota 3 mesiace

návrh o neplatnosť VNB
neplatič - súd

nájom bytu na dobu určitú 1

po troch mesiacoch neplatenia
výpoveď nájmu bytu

nájom bytu na dobu neurčitú 2

právoplatné rozhodnutie

preukázanie hmotnej núdze
výpovedná lehota + 6 mesiacov

bez hmotnej núdze
nepreukáže

návrh na vypratanie
súd 3

právoplatné rozhodnutie súdu

exekúcia

Vysvetlivky:

1.1 – neplatí 6 mesiacov + doručovacie výzvy + návrh na vypratanie bytu  = 83 403,- Sk
2.1 – neplatí 3 mesiace = 27 801,- Sk 
2.2 – doručovanie výpovede nájmu 3 mesiace + výpovedná lehota 3 mesiace = 55 602,- Sk
A.1 – preukázanie hmotnej núdze výpovedná lehota predĺžená o 6 mesiacov = 55 602,- Sk
A.2 – doručovanie výzvy na odovzdanie bytu 3 mesiace = 27 801,- Sk
B.1 –  konanie o neplatnosť výpovede nájmu bytu 36 mesiacov = 333 612,- Sk (podáva  
neplatič)
B.2 – doručovanie výzvy na odovzdanie bytu 3 mesiace = 27 801,- Sk
C.1 – doručovanie výzvy na odovzdanie bytu 3 mesiace = 27 801,- Sk
3.1 – návrh na vypratanie bytu 48 mesiacov = 444 816,- Sk
D.1 – „y“ mesiacov x 9 267,- Sk
E.1 – „y“ mesiacov x 9 267,- Sk
F.1 – výzva na odovzdanie bytu 3 mesiace = 27 801,- Sk
G.1 – 24 mesiacov 222 408,- Sk

Sumár :

1. Nájom bytu na dobu určitú		   778 428,- Sk

2. Nájom bytu na dobu neurčitú 	 

a)				   806 831,- Sk	

b)				   861 831,- Sk

c)   				1 139 841,- Sk

Ku všetkým modelom pri rozhodnutí súdu s bytovou náhradou je potrebné prirátať  mesačné úhrady za byt vo výške 9 267,- Sk po dobu zabezpečenia bytovej náhrady.
Vo veci výpovede nájmu bytu mestská časť koná podľa § 711 ods. 1 písm. d) Občianskeho  zákonníka t.j. keď nájomca hrubo porušuje povinnosti vyplývajúce z nájmu bytu tým, že neplatí nájomné a úhradu za plnenia poskytované s užívaním bytu za dlhší čas ako tri mesiace. 
Vo veci vypratania bytu mestská časť koná podľa § 126 Občianskeho zákonníka.